b"\n_START_ARTICLE_\nCal Tarragona (la Seu d'Urgell)\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres situat al carrer Major. Es tracta d'una construcci\xc3\xb3 de quatre altures, planta baixa i tres pisos. La planta baixa segueix el model d'arcada de tot el carrer Major. La simetria de l'edifici \xc3\xa9s evident. Destaquem el balc\xc3\xb3 corregut del primer pis, amb una barana met\xc3\xa0l\xc2\xb7lica molt treballada amb motius ornamentals curvilinis. Aquest mateix motiu decoratiu apareix en les llindes de les finestres, a mode d'esgrafiats. Les finestres del primer pis s\xc3\xb3n aquelles amb m\xc3\xa9s elements arquitect\xc3\xb2nics: emmarcament de les finestres ressortit i trencaaig\xc3\xbces de diferents formes: triangulars i mixtilinis.\n_START_SECTION_\nHist\xc3\xb2ria\n_START_PARAGRAPH_\nCal Tarragona era tot un edifici noble que fou desmembrat en tres diferents despr\xc3\xa9s de la guerra. Els germans Llu\xc3\xads (capell\xc3\xa0) i Ingasi Tarragona de Gomar, morts durant la guerra civil, foren els darrers de la nissaga Tarragona."